На основу члана 5. став 3. Закона о јавним предузећима („Службени гласник РС“, број 15/16, 88/19 и 62/23-други закон) и члана 37. Статута Града Ниша („Службени лист Града Ниша“, број 88/08, 143/16 и 18/19),

Скупштина Града Ниша, на седници од \_\_\_\_\_\_\_2025.године, донела је

**ОДЛУКУ**

**О ИЗМЕНИ ОДЛУКЕ О ОСНИВАЊУ**

**ЈАВНОГ КОМУНАЛНОГ ПРЕДУЗЕЋА „ПАРКИНГ-СЕРВИС“-НИШ**

**Члан 1.**

У Одлуци о оснивању Јавног комуналног предузећа „Паркинг-сервис“-Ниш („Службени лист Града Ниша“, број 145/2016-пречишћен текст и 18/2018) члан 3. мења се и гласи:

“**Члан 3**.

Седиште предузећа је у Нишу, Улица генерала Милојка Лешјанина број 39.“

**Члан 2.**

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

**СКУПШТИНА ГРАДА НИША**

Председник

Проф. др Игор Новаковић

Образложење

Правни основ за доношење Одлуке о измени Одлуке о оснивању Јавног комуналног предузећа „Паркинг-сервис“-Ниш садржан је у члану 5. став 3. Закона о јавним предузећима (''Службени гласник РС'', број 15/16, 88/19 и 62/23-други закон) и члану 37. Статута Града Ниша (''Службени лист Града Ниша", број 88/08 и 143/16), којима су утврђена овлашћења јединице локалне самоуправе у вези са оснивањем јавних, односно јавних комуналних предузећа за обављање комуналних делатности.

Одлуком се предлаже измена члана 3. тако што се адреса седишта мења и уместо досадашњег седишта у Нишу, улица Светозара Марковића број 27, наводи нова адреса седишта у Нишу, Улица генерала Милојка Лешјанина број 39.

Чланом 6. Одлуке о оснивању Јавног комуналног предузећа „Паркинг-сервис“-Ниш („Службени лист Града Ниша“, број 145/2016-пречишћен текст и 18/2018) прописано је да предузеће не може променити делатност, седиште и пословно име без сагласности Скупштине Града.

На основу наведеног, Градска управа за комуналне делатности, послове инспекције и комуналне милиције израдила је нацрт Одлуке о измени Одлуке о оснивању Јавног комуналног предузећа „Паркинг-сервис“-Ниш.

Градско веће Града Ниша утврдило је предлог Одлуке о измени Одлуке о оснивању Јавног комуналног предузећа „Паркинг-сервис“-Ниш и упутило Скупштини Града Ниша на усвајање.